Хорхе Урутия
Текст, който се отнася за стихотворенията, които показа на тъжния си преподавател по литература една ученичка с доверчив поглед, която за съжаление авторът не счете за принцеса, и за доводите, които ще се видят в текста

Превод от испански: Рада Панчовска, —

chitanka.info

като краят на този край ще бъде началото

светлина която като види победена нощ мисли чрез своята сила да го е постигнала

съблазнителна арматура е от гордост и кал

която изгражда някакви птици

отново от пепелища възродени

думи и думи които се следват

                        които се обичат

                                се поглъщат

                                се разкъсват жестоки бродейки

                из стиховете на поемата

разбити сърца са изгубени илюзии решителни любови

утопични социализми младежки старости надежда

седемнадесет хиляди седемнадесет години повторени години

                                                повторени годините

седемнадесет

ще бъдат ли всички ще ли сме еднакви?

думата ни побеждава в своето постоянство

по-съвършена по-твърда

                                                        постоянство

по-променлива

думи които твори поезията като ястреб полета си

                                                като любов почвата си

която да превърне в брачно ложе за да удави нашия пол

                                                        за да удави нашия стих

в жаждащата белота на страницата

няма ли да бъде

като краят на този край, началото ли ще бъде?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.